laion/Wikipedia-Exotic huggingface dataset:
নংমাইথেম রতনবালা দেবী

নংমাইথেম রতনবালা দেবী (জন্ম ২রা ডিসেম্বর ১৯৯৯) হলেন মণিপুরের একজন ভারতীয় মহিলা পেশাদার ফুটবলার। তিনি গোকুলম কেরালা এবং ভারতের মহিলা জাতীয় ফুটবল দলের হয়ে খেলেন। তিনি ২০১৮ সালে এএফসি কাপ যোগ্যতা অর্জনের ম্যাচে আন্তর্জাতিকভাবে নিজের অভিষেক ম্যাচ খেলেছেন। ২০১৮ এএফসি মহিলা এশিয়ান কাপ বাছাইপর্বের সময় রতনবালা জাতীয় দলে ডাক পান এবং সেখানে তিনি ২০১৭ সালের ১১ই এপ্রিল হংকংয়ের বিরুদ্ধে তাঁর প্রথম গোল করেন। এরপর তিনি ভারতের মহিলা জাতীয় ফুটবল দলের নিয়মিত সদস্য হয়ে ওঠেন। তাঁর দ্বিতীয় গোলটি এসেছিল ২০১৮ সালের ১৩ই নভেম্বর, ২০২০ এএফসি মহিলা অলিম্পিক যোগ্যতা অর্জনের প্রথম রাউন্ডে মিয়ানমারের বিরুদ্ধে। তারপর ২০১৯ সালের ২১শে জানুয়ারী হংকংয়ের বিপক্ষে প্রীতি ম্যাচে তিনি আরেকটি গোল করেন এবং ২০১৯ সালের ২৭শে জানুয়ারি ইন্দোনেশিয়ার বিরুদ্ধে আরেকটি প্রীতি ম্যাচে তিনি জাতীয় দলের হয়ে তাঁর প্রথম হ্যাটট্রিক করেন। তারপর ২০১৯ গোল্ডকাপে তিনি ১১ই ফেব্রুয়ারি নেপালের বিপক্ষে আরেকটি গোল করেন। ২০১৯ সাফ মহিলা চ্যাম্পিয়নশিপে তিনি ২টি গোল করেছিলেন, একটি ১৩ই মার্চ মালদ্বীপের বিরুদ্ধে এবং আরেকটি ১৭ই মার্চ শ্রীলঙ্কার বিপক্ষে। ২০২০ এএফসি মহিলা অলিম্পিক যোগ্যতা অর্জনের দ্বিতীয় রাউন্ডে, ২০১৯ সালের ৯ই এপ্রিল, তিনি মিয়ানমারের বিরুদ্ধে "৩ - ৩" গোলের রোমাঞ্চকর অ্যাকশন ম্যাচে ১টি গোল করেছিলেন। দুর্ভাগ্যবশত ভারত ২০২০ এএফসি মহিলা অলিম্পিক যোগ্যতা অর্জনের তৃতীয় রাউন্ডে গোল পার্থক্যের জন্য যোগ্যতা অর্জন করতে পারেনি। ১০ই এপ্রিল ২০১৯ পর্যন্ত হালনাগাদকৃত। ভারত সাফ মহিলা চ্যাম্পিয়নশিপ : ২০১৯ দক্ষিণ এশিয়ান গেমসের স্বর্ণপদক: ২০১৯ সেতু এফসি ভারতীয় মহিলা লীগ : ২০১৮-১৯ গোকুলম কেরালা ভারতীয় মহিলা লীগ : ২০২১-২২ ক্রিফসা ইন্ডিয়ান উইমেনস লিগের রানার্স আপ: ২০১৯-২০ মণিপুর জাতীয় গেমসে স্বর্ণপদক: ২০২২ স্বতন্ত্র ভারতীয় মহিলা লীগের সবচেয়ে মূল্যবান খেলোয়াড়: ২০১৯-২০ ভারতীয় মহিলা লীগ উদীয়মান খেলোয়াড়: ২০১৮-১৯ "Ratanbala Devi profile by AIFF"। AIFF।  "Welcome to All India Football Federation"। www.the-aiff.com। সংগ্রহের তারিখ ২০১৮-১১-১৮।  "RATANBALA DEVI'S HATTRICK LEADS INDIA TO 3-0 WIN OVER INDONESIA"। www.the-aiff.com। সংগ্রহের তারিখ ২০১৯-০৪-০৪।  Sportstar, Team। "Football: Ratanbala Devi's hat-trick leads India women to comfortable win"। Sportstar (ইংরেজি ভাষায়)। সংগ্রহের তারিখ ২০১৯-০৪-১০।  "INDIAN WOMEN HELD BY MYANMAR, BOW OUT ON GOAL DIFFERENCE"। www.the-aiff.com। সংগ্রহের তারিখ ২০১৯-০৪-১০।  "Gokulam Kerala crowned champion of IWL 2020 - As it happened"। Sportstar। ১৩ ফেব্রুয়ারি ২০২০।  "National Games 2022, October 10 HIGHLIGHTS: Manipur wins women's football gold; Tamil Nadu tops Group A in men's volleyball"। Sportstar। ১০ অক্টোবর ২০২২।  অল ইন্ডিয়া ফুটবল ফেডারেশনে নংমাইথেম রতনবালা দেবী গ্লোবাল স্পোর্টস আর্কাইভে নংমাইথেম রতনবালা দেবী টেমপ্লেট:ভারতের স্কোয়াড ২০২২ এএফসি মহিলা এশিয়ান কাপ
শচিনি আয়েন্দ্র স্ট্যানলি

শচিনি আয়েন্দ্র স্ট্যানলি (সিংহলি: සචිනි අයේන්ද්‍රා ස්ටැන්ලි), একজন শ্রীলঙ্কার চলচ্চিত্র অভিনেত্রী, যিনি বর্তমানে সিংহল চলচ্চিত্র শিল্পে কাজ করছেন। তিনি ২০০৩ সালে মিস শ্রীলঙ্কা জিতেছিলেন এবং চীনের সানিয়ায় ৫৩তম মিস ওয়ার্ল্ড প্রতিযোগিতায় শ্রীলঙ্কার প্রতিনিধিত্ব করেছিলেন। মিস শ্রীলঙ্কা হিসাবে মুকুট পরার পর, তিনি সেনেশ দিসানাইকে বান্দারা পরিচালিত তার প্রথম চলচ্চিত্র আদারনেয়া ওয়াসানায়া এ অভিনয় করেন যা ২০০৪ সালে মুক্তি পায়। তিনি তার অভিনয়ের জন্য সিগনিস শ্রীলঙ্কা ফিল্ম অ্যাওয়ার্ডে সেরা সহ-অভিনেত্রীর পুরস্কার জিতেন। ২০০৫ সালে সিরাসা টিভিতে কুমারসিরি আবেকুন পরিচালিত 'হিরুনি' নাটকে নাম ভূমিকায় অভিনয় করে তার টেলিভিশনে আত্মপ্রকাশ ঘটে। ২০০৯ সালে ইন্দু ধর্মসেনা পরিচালিত ফর বেটার অর ফর ওয়ার্স নাটকে সরলা চরিত্রে তার মঞ্চে অভিষেক হয়েছিল। ২০১৬ সালে মার্কিন যুক্তরাষ্ট্রের লস অ্যাঞ্জেলেসে পারফর্মিং আর্টসের বিশ্ব চ্যাম্পিয়নশিপে প্রতিদ্বন্দ্বিতা করা শচিনিই প্রথম শ্রীলঙ্কান। তিনি ক্লাসিক্যাল/ওপেন/কন্টম্পোরারি বিভাগে অভিনয়ের জন্য দুটি রৌপ্য পদক এবং একটি ব্রোঞ্জ জিতেন। তিনি ২০১৭ সালে পারফর্মিং আর্টসের বিশ্ব চ্যাম্পিয়নশিপে আবার প্রতিদ্বন্দ্বিতা করেন এবং অভিনয় বিভাগে ৪টি ব্রোঞ্জ পদক জিতেন এবং তিনি সেরা জাতীয় পোশাকের জন্য সম্মানসূচক উল্লেখও পান। "Sachini Ayendra, IMDb"। সংগ্রহের তারিখ ২০১৭-০৩-০৯।  "'www.sachiniayendra.webs.com'"। ৮ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২৩।  ইন্টারনেট মুভি ডেটাবেজে শচিনি আয়েন্দ্র স্ট্যানলি (ইংরেজি) Sachini Ayendra on Twitter Sachini Ayendra at the Sri Lanka Cinema Database Nita returns to production with new hope
গামিয়া বিজয়দাসা

গামিয়া বিজয়দাসা (সিংহলা :ගම්‍යා විජයදාස) হলেন একজন শ্রীলঙ্কার চলচ্চিত্র অভিনেত্রী এবং সুন্দরী প্রতিযোগিতার শিরোপাধারী যিনি ২০০৯ সালে ডেরানা ভিট মিস শ্রীলঙ্কা জিতেছিলেন এবং দক্ষিণ আফ্রিকার মিস ওয়ার্ল্ড, ২০০৯-এ শ্রীলঙ্কার প্রতিনিধিত্ব করেছিলেন। যা ১২ ডিসেম্বর ২০০৯-এ অনুষ্ঠিত হয়েছিল। বিজয়দাসা সিঙ্গাপুরে যাওয়ার আগে কলম্বোর মুসেউস কলেজে গ্রেড ৬ পর্যন্ত অধ্যয়ন করেন এবং তারপর মার্সিলিং কলেজে অধ্যয়ন করেন, বিজয়দাসা মনোবিজ্ঞানে তার স্নাতক ডিগ্রি অর্জনের আগে অস্ট্রেলিয়ার স্ট্র্যাথমোর সেকেন্ডারি কলেজে অধ্যয়ন করেন। "Gamya Wijayadasa | Miss Sri lanka for Miss world 2009 | Folio Wallpapers | Biography Of Gamya Wijayadasa | Gamya Wijayadasa Beautiful Pictures | Film Photo Gallery | Photo Gallery | Biography | Hot Photos | Photos | Filmography | Pics | BindaasPoll"। Glamnglory.com। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৮।  බොලිවුඩ් අහසට අපෙන් තවත් තරුවක් ওয়েব্যাক মেশিনে আর্কাইভকৃত ২০১৪-০২-২২ তারিখে
নেথমি রোশেল

নেথমি নিশেকা রোশেল রজার্স (জন্ম ৬ নভেম্বর ১৯৯৮) (সিংহলি: නෙත්මි නිෂේකා රොශෙල්) নেথমি রোশেল নামে অধিক পরিচিত, একজন শ্রীলঙ্কান অভিনেত্রী এবং মডেল। তার প্রথম টেলিভিশন উপস্থিতি ছিল টেলিড্রামা সাক্কারানে এবং তার পরে দেওয়ানি ইনিমাতে অক্ষের ভূমিকায় অভিনয় করেছিলেন, যা তাকে জনসাধারণের দৃষ্টি আকর্ষণ করেছিল। তার প্রথম চলচ্চিত্রে অভিনয় ছিল আদারানেয়া প্রার্থনায় পারমি, যা 2022 সালে আন্তর্জাতিক এবং অভ্যন্তরীণভাবে মুক্তি পায়, যা সমালোচকদের কাছ থেকে ইতিবাচক পর্যালোচনার জন্য উন্মুক্ত হয়। নেথমি নিশেকা রোশেল রজার্স ১৯৯৮ সালের ৬ নভেম্বর কলম্বো, শ্রীলঙ্কায় জন্মগ্রহণ করেন। তিন ছোট ভাইবোনের মধ্যে জ্যেষ্ঠ, তিনি বোমিরিয়া সেন্ট্রাল কলেজে পড়েন এবং স্নাতক শেষ করার পরে, শ্রী জয়বর্ধনেপুরা বিশ্ববিদ্যালয়ে পড়াশোনা করেন। ২০১৯ সালে, তিনি জাথিকা রূপবাহিনী আউরুদু কুমারিয়াতে প্রথম স্থান অর্জন করেন, এবং "মিস ফটোজেনিক ২০১৯" শিরোনাম পান। বর্তমানে, তিনি উচ্চ শিক্ষা গ্রহণের পাশাপাশি একজন অভিনেত্রী, মডেল এবং একজন ব্র্যান্ড অ্যাম্বাসেডর হিসেবে কাজ করছেন। "Mxtube.net :: sri lankan acterss nethmi roshel Mp4 3GP Video & Mp3 Download unlimited Videos Download"। mxtube.net। ২০২১-০৬-২৫ তারিখে মূল থেকে আর্কাইভ করা। সংগ্রহের তারিখ ২০২১-০৬-২৫।  "මම ඇත්තටම අහිංසක නැහැ හැබැයි මම නපුරුත් නැහැ"। Aruna.lk।  "Heartbeat" (পিডিএফ)। Mawbima। ২০২১-০৬-২৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০৩-২১।  "මුල් පිටුව"। තරුණී। ৩০ নভেম্বর ২০২০।  "Adaraneeya Prarthana"। Sarasaviya.lk।  Ceylon-Watchdog-205150653262748 (২০২১-০৩-০৭)। "Ceylon Watchdog | Most Reliable News Web In Sri Lanka | ශ්‍රී ලාංකික දේශපාලනයේ නිරුවත"। Ceylon Watchdog (ইংরেজি ভাষায়)। ২০২১-০৬-২৫ তারিখে মূল থেকে আর্কাইভ করা। সংগ্রহের তারিখ ২০২১-০৬-২৫।  "මුල් පිටුව"। තරුණී। ২০২০-১১-৩০। সংগ্রহের তারিখ ২০২১-০৬-২৫।  admin (২০২১-০৩-১৩)। "ආක්ෂාගෙ පවුලේ කවුරුත් නොටුදු ඡායාරුප 20ක්"। News 40 Times (ইংরেজি ভাষায়)। ২০২১-০৬-২৫ তারিখে মূল থেকে আর্কাইভ করা। সংগ্রহের তারিখ ২০২১-০৬-২৫।  "Adaraneeya Prarthana - - Sinhala Cinema Database"। films.lk। সংগ্রহের তারিখ ২০২১-০৬-২৫।  "NETHMI ROSHEL ROGERS WIKI"। ২৬ মে ২০২২ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২৩।  "මම ආඩම්බර කෙනෙක් කියලා හුඟක් අය හිතන් ඉන්නවා – Nethmi Roshel Rogers"। [স্থায়ীভাবে অকার্যকর সংযোগ] "Nethmi Roshel Rogers Profile | Wiki | Gallery | News | Movies | Awards"। Trendceylon.com (ইংরেজি ভাষায়)। ২০২১-০৫-২৬। ২০২১-০৫-২৬ তারিখে মূল থেকে আর্কাইভ করা। সংগ্রহের তারিখ ২০২১-০৬-২৯।  "Adaraneeya Prarthana (Film) Official Website" (ইংরেজি ভাষায়)। সংগ্রহের তারিখ ২০২১-০৬-২৫।  ইন্টারনেট মুভি ডেটাবেজে Nethmi Roshel (ইংরেজি) Nethmi Roshel at YouTube
সামুদ্রিক মৎস্য জরিপ ব্যবস্থাপনা ইউনিট

সামুদ্রিক মৎস্য জরিপ ব্যবস্থাপনা ইউনিট বা মেরিন ফিসারিজ সার্ভে ম্যানেজমেন্ট ইউনিট মৎস্য অধিদপ্তরের অধীনস্থ একটি সরকারি প্রতিষ্ঠান। মূলত ট্রলার ও নৌযানের মৎস্য আহরণ, তথ্য-উপাত্ত সংগ্রহ ও বিশ্লেষণ এবং গভীর সমুদ্রে জরিপ কাজ পরিচালনার কাজ করে থাকে এই সংস্থা। ১৯৭৯ সালে চট্টগ্রামে সামুদ্রিক মৎস্য গবেষণা, ব্যবস্থাপনা এবং উন্নয়ন প্রকল্প-এর কার্যক্রম শুরু হয়। ১৯৮৩–১৯৮৯ সালের মধ্যে আর. ভি. অনুসন্ধান ও আর. ভি. মাছরাঙা জাহাজের মাধ্যমে চিংড়ি আহরণ ও মজুদ নির্ধারণ করে এ সংস্থাটি। পরবর্তীতে ১৯৯৫ সালে প্রকল্পটি সামুদ্রিক মৎস্য জরিপ ব্যবস্থাপনা ইউনিট নামে পরিবর্তিত হয়। মূলত মৎস্য সুরক্ষা ও সংরক্ষণ আইন, ১৯৫০ এবং মৎস্য রক্ষা ও সংরক্ষণ বিধিমালা, ১৯৯৫ অনুযায়ী এই প্রতিষ্ঠানের কার্যক্রম চলমান। ব্যবস্থাপনার কার্যক্রম পরিচালনার জন্য ১১ সদস্যের একটি পরিচালনা পর্ষদ গঠন করা হয়। তাঁরা হলেন: প্রধান বৈজ্ঞানিক কর্মকর্তা: ১ জন ফিশারিজ কোয়ারেন্টাইন অফিসার: ১ জন মেরিন ফিশারিজ অফিসার: ১ জন বৈজ্ঞানিক কর্মকর্তা: ৮ জন মৎস্য ও প্রাণিসম্পদ মন্ত্রণালয় মৎস্য অধিদপ্তর "পরিক্রমা, সামুদ্রিক মৎস্য জরিপ ব্যবস্থাপনা ইউনিট"। mfsmu.fisheries.gov.bd। সংগ্রহের তারিখ ২০২৩-০১-০২।  "মৎস্য সুরক্ষা ও সংরক্ষণ আইন, ১৯৫০"। minlaw.gov.bd। সংগ্রহের তারিখ ২০২৩-০১-০২।  "মৎস্য রক্ষা ও সংরক্ষণ বিধিমালা, ১৯৯৫, ১৯৯৫" (পিডিএফ)। dpp.gov.bd। সংগ্রহের তারিখ ২০২৩-০১-০২।  "পরিচালনা পর্ষদ, টেলিযোগাযোগ অধিদপ্তর"। mfsmu.fisheries.gov.bd। সংগ্রহের তারিখ ২০২৩-০১-০২।
অ্যাডাম লালানা

অ্যাডাম ডেভিড লালানা (ইংরেজি: Adam Lallana; জন্ম: ১০ মে ১৯৮৮; অ্যাডাম লালানা নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়নের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন। ২০০৬ সালে, লালানা ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৩ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন। অ্যাডাম ডেভিড লালানা ১৯৮৮ সালের ১০ই মে তারিখে ইংল্যান্ডের সেন্ট অলবান্সে জন্মগ্রহণ করেছেন এবং সেখানেই তার শৈশব অতিবাহিত করেছেন। লালানা ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করে ১টি গোল করেছেন। ২১ মার্চ ২০২৩ পর্যন্ত হালনাগাদকৃত। Brighton & Hove Albion - Men's Team [ব্রাইটন অ্যান্ড হোভ আলবিয়ন - পুরুষদের দল]। brightonandhovealbion.com (ইংরেজি ভাষায়)। ব্রাইটন অ্যান্ড হোভ: ব্রাইটন অ্যান্ড হোভ আলবিয়ন ফুটবল ক্লাব। ৮ আগস্ট ২০১৯। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  "Brighton & Hove Albion FC Squad Information 2022/2023" [ব্রাইটন অ্যান্ড হোভ আলবিয়ন ফুটবল ক্লাব দলীয় সদস্যের তথ্য ২০২২/২০২৩]। premierleague.com (ইংরেজি ভাষায়)। প্রিমিয়ার লিগ। ১২ আগস্ট ২০১৮। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  উইকিমিডিয়া কমন্সে অ্যাডাম লালানা সংক্রান্ত মিডিয়া রয়েছে। অ্যাডাম লালানা – ফিফা প্রতিযোগিতার রেকর্ড (ইংরেজি) অ্যাডাম লালানা – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে অ্যাডাম লালানা (ইংরেজি) সকারবেসে অ্যাডাম লালানা (ইংরেজি) বিডিফুটবলে অ্যাডাম লালানা (ইংরেজি) ইইউ-ফুটবলে অ্যাডাম লালানা (ইংরেজি) ট্রান্সফারমার্কেটে অ্যাডাম লালানা (ইংরেজি) ওয়ার্ল্ডফুটবল.নেটে অ্যাডাম লালানা (ইংরেজি) ইএসপিএন এফসিতে অ্যাডাম লালানা (ইংরেজি) ন্যাশনাল-ফুটবল-টিমস.কমে অ্যাডাম লালানা (ইংরেজি)
ফেরেশতেহ হোসেনি

ফেরেশতেহ হোসেনী (ফার্সি: فرشته حسینی; জন্ম ২৬ এপ্রিল, ১৯৯৭) একজন আফগান অভিনেত্রী। তিনি পার্টিং (২০১৬), রোনা, আজিম'স মাদার (২০১৮) এবং দ্য ফ্রগ (২০২০-২০২১) ছবিতে অভিনয়ের জন্য পরিচিত। পার্টিং -এ অভিনয়ের জন্য তিনি ১৬তম মারাকেচ আন্তর্জাতিক চলচ্চিত্র উৎসবে সেরা অভিনেত্রীর পুরস্কার জিতেন। ফেরেশতেহ হোসেইনি ইরানের তেহরানে ১৯৮০ সালের ২৬ এপ্রিল জন্মগ্রহণ করেন। তিনি আফগান বংশোদ্ভূত ইরানি অভিনেত্রী। তার বাবা-মা ছিলেন দুই আফগান যারা আফগানিস্তানের যুদ্ধের কারণে তার জন্মের আগে ইরানে অভিবাসন করেছিলেন। মাসুমেহ, মরিয়ম, হানি এবং জাহরা নামে তার চার বোন এবং মোহাম্মদ নামে এক ভাই রয়েছে। তার বোন মরিয়মও একজন অভিনেত্রী। "مصاحبه تماشایی فرشته حسینی با تلویزیون افغانستان + ویدئو"। روزیاتو (ফার্সি ভাষায়)। ২০২১-০৪-২৭। সংগ্রহের তারিখ ২০২১-১২-২৮।  "بازیگر افغانستانی فیلم رفتن: الگوی دختران افغانستان هستم" (ফার্সি ভাষায়)। Fars News Agency। ৭ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৪ মার্চ ২০২১।  "فرشته حسینی بازیگر سریال قورباغه کیست"। نمناک (ফার্সি ভাষায়)। সংগ্রহের তারিখ ২০২১-১২-২৮।  ইন্টারনেট মুভি ডেটাবেজে ফেরেশতেহ হোসেনি (ইংরেজি) ইন্সটাগ্রামে ফেরেশতেহ হোসেনি
হাসিবা ইব্রাহিমি

হাসিবা ইব্রাহিমী (দারি: حسیبا ابراهیمی‎; জন্ম ২১ ডিসেম্বর, ১৯৯৬) একজন আফগান অভিনেত্রী। তিনি এ ফিউ কিউবিক মিটারস অফ লাভ (২০১৪) তে মারভেনা চরিত্রে তার ভূমিকার জন্য সর্বাধিক পরিচিত, যার জন্য তিনি ক্রিস্টাল সিমোর্গে সেরা অভিনেত্রীর মনোনয়ন অর্জন করেছিলেন। তিনিই প্রথম আফগান যিনি ফজর চলচ্চিত্র উৎসবে সেরা অভিনেত্রীর জন্য মনোনীত হন। (ইরানি পুরস্কার, অস্কারের সমতুল্য)। হাসিবা ইব্রাহিমি ১৯৯৬ সালের ২১ ডিসেম্বর আফগানিস্তানে জন্মগ্রহণ করেন। আফগানিস্তানের যুদ্ধের কারণে তিনি এবং তার পরিবার ইরানে চলে যেতে বাধ্য হন। হাসিবার কঠিন জীবন শুরু হয় ইরানে অভিবাসন করার পর এবং শুশে বসবাস করার পর, তিনি স্কুলে যেতে পারেননি কারণ তার পরিচয়পত্র ছিল না এবং শুধুমাত্র একটি পাসপোর্ট ছিল। চিলড্রেন সাপোর্ট সোসাইটিতে নিবন্ধন করে, তিনি পঞ্চম শ্রেণী পর্যন্ত পড়াশোনা করতে সক্ষম হন। কাজের মাঝে তাকে পড়াশোনা করতে হয়েছিল। তিনি পড়াশোনার পাশাপাশি বাড়িতে ফুল তৈরির কাজে সাহায্য করতেন। তিনি তার নবম শ্রেণী শেষ না হওয়া পর্যন্ত চালিয়ে যান এবং তারপরে তার বাসস্থান তেহরানে স্থানান্তরিত করার কারণে তিনি তার শিক্ষা চালিয়ে যেতে পারেননি। ইব্রাহিমি দারি, ফার্সি এবং ইংরেজিতে কথা বলতে পারেন। "بیوگرافی حسیبا ابراهیمی بازیگر موفق افغان"। دانشجویان افغانستان | همصنفی | afghan students (ফার্সি ভাষায়)। ২০২০-০৪-০৯। সংগ্রহের তারিখ ২০২২-১০-৩০।  فتوکده (২০১৬-০৬-০১)। "حسیبا ابراهیمی عکس و بیوگرافی"। photokade.com (ফার্সি ভাষায়)। সংগ্রহের তারিখ ২০২২-১০-৩০।  ইন্টারনেট মুভি ডেটাবেজে হাসিবা ইব্রাহিমি (ইংরেজি) Hasiba Ebrahimi at Instagram
সুশ্রী দিব্যদর্শিনী

সুশ্রী দিব্যদর্শিনী প্রধান (ওড়িয়া: ସୁଶ୍ରୀ ଦିବ୍ୟାଦାରଶିନି; জন্ম ৮ই সেপ্টেম্বর ১৯৯৭) হলেন একজন ভারতীয় ক্রিকেটার যিনি ওড়িশা এবং ভেলোসিটির হয়ে খেলেন। তিনি একজন ডানহাতি অফ ব্রেক বোলার। দলে তিনি নিচের দিকে ব্যাট করেন। তিনি অনূর্ধ্ব - ২৩ মহিলা চ্যালেঞ্জার ট্রফিতে ইন্ডিয়া গ্রীন দলের নেতৃত্ব দিয়েছিলেন যেখানে ইন্ডিয়া গ্রীন দল টুর্নামেন্টের ফাইনালে পৌঁছেছিল। ২০১৯ সালে, তিনি মহিলা টি-টোয়েন্টি চ্যালেঞ্জে ভেলোসিটির হয়ে খেলার জন্য নির্বাচিত হন। তিনি ঘরোয়া ভারতীয় ক্রিকেট প্রতিযোগিতায় ওড়িশা মহিলা অনুর্ধ্ব ২৩ দলের অধিনায়কও। তিনি ২০১৯ সালে এসিসি মহিলা উদীয়মান টিম এশিয়া কাপে ভারতের প্রতিনিধিত্ব করেছিলেন, যেখানে তিনি ভারতের পক্ষে সর্বোচ্চ উইকেট শিকারী ছিলেন। সুশ্রী দিব্যদর্শিনী প্রধান ১৯৯৭ সালের ৮ই অক্টোবর ওড়িশার ঢেঙ্কানালে জন্মগ্রহণ করেন। সাত বছর বয়সে, তিনি তাঁর আবাসিক কলোনিতে মজা করার জন্য ক্রিকেট খেলতে শুরু করেছিলেন। যখন তিনি ১৫ বছর বয়সী হলেন, তখন তিনি ক্লাব প্রশিক্ষক খিরোদ বেহেরার অধীনে প্রশিক্ষণ শুরু করেন। খিরোদ তাঁকে ২০২১ সাল পর্যন্ত প্রশিক্ষণ দিয়েছেন। গ্রুপ জোনাল টুর্নামেন্টে দিব্যদর্শিনী তাঁর নিজ রাজ্য ওড়িশার প্রতিনিধিত্ব করা শুরু করেন। ক্রিকেট ছাড়াও জনপ্রিয় সিনেমা দেখা এবং অভিনয় তাঁর প্রিয় শখ। এমনকি তিনি 'কানা' নামে একটি ক্রিকেট ভিত্তিক তামিল ছবিতে অভিনয়ও করেছিলেন। সুশ্রী দিব্যদর্শিনী ২০১২ সাল থেকে তাঁর নিজ রাজ্য ওড়িশার প্রতিনিধিত্ব হয়ে খেলছেন। তিনি এখন সীমিত ওভারের ক্রিকেট টুর্নামেন্টে ওড়িশার মহিলা অনুর্ধ্ব ২৩ দলের অধিনায়কও। ২০১১/১২ এবং ২০১২/১৩ মরশুমে ওড়িশা অনূর্ধ্ব-১৯-এর হয়ে খেলার পর, তিনি ২০১২ সালে আসামের বিরুদ্ধে তাঁর পূর্ণ অভিষেক করেন, সেই খেলায় তিনি ৯ রান করেন এবং একটি উইকেট নেন। দিব্যদর্শিনী ওড়িশার ক্রিকেট দলের নিয়মিত সদস্য হয়ে ওঠেন এবং ২০১৪ সালে ভারত ক-দলের হয়ে খেলা শুরু করেন। তাঁর সেরা বোলিং ৪৩ রানে ৫ উইকেট, ২০২০ সালের মার্চ মাসে, হরিয়ানার বিপক্ষে তিনি এই কৃতিত্ব অর্জন করেন। তিনি পূর্বাঞ্চল এবং ইন্ডিয়া গ্রিনের হয়েও খেলেছেন। ২০১৯ সালে এসিসি উইমেনস ইমার্জিং টিমস এশিয়া কাপেও তিনি ভারতের হয়ে খেলেছিলেন। দিব্যদর্শিনীকে ২০১৯ মহিলাদের টি-টোয়েন্টি চ্যালেঞ্জের আগে ভেলোসিটি স্কোয়াডের অংশ হিসাবে নির্বাচিত করা হয়েছিল। তিনি একটি ম্যাচ খেলেছিলেন, সেই খেলায় তিনি ওয়েস্ট ইন্ডিয়ান ব্যাটার স্ট্যাফানি টেলরকে আউট করেছিলেন। তাঁকে ২০২০ প্রতিযোগিতার জন্য ভেলোসিটি স্কোয়াডে রাখা হয়েছিল, এবং তিনি আবার একটি খেলায় খেলেছিলেন। "Sushree Dibyadarshini Profile"। ESPN Cricinfo। সংগ্রহের তারিখ ১১ জানুয়ারি ২০২১।  "Interview with Sushree Dibyadarshini - All-round prodigy from Odisha excited about Womens T20 Challenge and eager for national call"। Female Cricket (ইংরেজি ভাষায়)। ২০১৯-০৫-০২। সংগ্রহের তারিখ ২০২১-০৩-০৪।  "सुश्री दिब्यदर्शिनी प्रधान: पूर्व से निकलीं स्पिन जादूगर"। BBC News हिंदी (হিন্দি ভাষায়)। সংগ্রহের তারিখ ২০২১-০৩-০৪।  "Assam Women v Orissa Women, 4 November 2012"। Cricket Archive। সংগ্রহের তারিখ ১১ জানুয়ারি ২০২১।  "SN Pradhan Profile"। Cricket Archive। সংগ্রহের তারিখ ১১ জানুয়ারি ২০২১।  "Haryana Women v Orissa Women, 8 March 2020"। Cricket Archive। সংগ্রহের তারিখ ১১ জানুয়ারি ২০২১।  "Trailblazers v Velocity, 8 May 2019"। Cricket Archive। সংগ্রহের তারিখ ১১ জানুয়ারি ২০২১।  "Trailblazers v Velocity, 5 November 2020"। Cricket Archive। সংগ্রহের তারিখ ১১ জানুয়ারি ২০২১।  ইএসপিএনক্রিকইনফোতে সুশ্রী দিব্যদর্শিনী (ইংরেজি) ক্রিকেটআর্কাইভে সুশ্রী দিব্যদর্শিনী (সদস্যতা প্রয়োজনীয়) (ইংরেজি)
সুজির হালুয়া

সুজির হালুয়া হল এক ধরনের হালুয়া যা সুজিকে ঘি বা তেলে ভেজে তার মধ্যে চিনির শরবত বা মধুর মতো মিষ্টি যোগ করে তৈরি করা হয়। এটি প্রাতঃরাশের জন্য বা মিস্টান্ন পদ হিসাবে পরিবেশন করা হয়। এটি মুলত শুধুমাত্র সুজি, চিনি বা মধু, ঘি এবং কখনও কখনও দুধ দিয়ে তৈরি করা হয়। রান্না হওয়ার পর এর উপর শুকনো বা তাজা ফল, বাদাম, কাটা নারকেল ইত্যাদি ছড়িয়ে পরিবেশন করা হয়। মধ্যযুগীয় আরবি রন্ধনপ্রণালীতে সুজির হালুয়া তৈরি করা হতো। তখন মাখনে গম ভেজে এবং তাতে মধু বা চিনির শরবত যোগ করে হালুয়াটি তৈরি করা হত। স্থানীয় পদ হুলওয়া আ'জামিয়া যা হালুয়ার এক প্রকারভেদ, এটি প্রস্তুত করতে মধু গরম করে সিরাপ তৈরি করা হত(প্রয়োজনমতো জল দিয়ে পাতলা করে) এবং পেস্তা এবং পোস্ত দিয়ে পরিবেশন করা হয়। এতে দুধও যোগ করা হত। এই হালুয়ার উপর বাদাম, পেস্তা এবং পাইন বাদাম ছড়িয়ে পরিবেশন করা হত। ইবনে সায়ার আল-ওয়াররাকের দশম শতকের রান্নার বইটিতে গাজর, আপেল এবং খেজুর দিয়ে তৈরি বিভিন্ন ধরণের হালুয়ার রন্ধন প্রনালীর উল্লেখ রয়েছে। কিছু পণ্ডিতদের মতে, এই খাবারটি ভারতে মুঘলদের দ্বারা প্রবর্তিত হয়েছিল। তবে ভারতে মুঘলদের আগমনের আগেই দক্ষিণ ভারতীয় চালুক্য রাজা সোমেশ্বরের দ্বাদশ শতাব্দীর রচনা মানসোল্লাসায় এই রান্নাটি কেশরি বাট হিসাবে তালিকাভুক্ত রয়েছে। ১৪ শতকের স্পেনে বাদামের দুধ, তেল এবং জাফরান দিয়ে সুজি রান্না করা হত। ভারতে শিরা সুজি, ঘি এবং চিনি দিয়ে এই হালুয়া তৈরি হত এবং সাথে এলাচ এবং দুধ, বাদাম এবং কাজুবাদামও যোগ করা হত। মারাঠি ভাষায়, সুজি দিয়ে তৈরি হালুয়াকে বলা হয় রাওয়া শিরা (रवा शीरा)। একই রকম হালুয়া যখন গমের আটা দিয়ে তৈরি করা হয় তখন একে বলা হয় গাভাস্যা পিঠাচা শিরা (गव्हाच्या पीठ শিরা)। Goldstein, Darra (২০১৫)। The Oxford Companion to Sugar and Sweets। Oxford University Press।  Rondinson, Maxime (১৯৯৮)। Medieval Arab Cookery, essays and translations। Prospect Books। পৃষ্ঠা 423–424। এএসআইএন 0907325912।  Krondl, Michael (২০১১)। Sweet Invention: A History of Dessert। পৃষ্ঠা 98। আইএসবিএন 9781569769546।  "Full text of "Indian Food Tradition A Historical Companion Achaya K. T.""। archive.org। সংগ্রহের তারিখ ২০১৯-০১-৩০।  Santanach, Joan (২০০৮)। The Book of Sent Sovi: Medieval recipes from Catalonia। Tamesis Books। আইএসবিএন 978-1855661646।  "गव्हाच्या पीठाचा शीरा"। Maharashtra Times।
চিপ্পি

চিপ্পি (বিকল্পভাবে ছিপা / চিম্পা বলা হয়) হল এমন একটি জাতি যারা দেশত্যাগের পরও তাদের পূর্বপুরুষের দেশ ভারতে ফিরে এসেছে। ভারতের গুজরাট, রাজস্থান, মধ্যপ্রদেশ, হরিয়ানা, দিল্লি, উত্তর প্রদেশ রাজ্যে এদের দেখা যায়। পাকিস্তানেও এই চিপ্পি জাতির লোকেদের দেখা পাওয়া যায়। চিপ্পি বা ছিপা শব্দটি গুজরাটি শব্দ ছাপা থেকে উদ্ভূত, যার অর্থ মুদ্রণ করা। এই সম্প্রদায়টির মূল বাসভূমি রাজস্থানের নাগৌরে। রাজস্থান এবং গুজরাটে তাদের বসতি স্থাপনের পর এই জাতির লোকেরা রং করা এবং কাপড় ছাপানোর পেশা গ্রহণ করে। সম্প্রদায়টি মারোয়ারি ভাষায় কথা বলে এবং প্রধানত রাজস্থান এবং উত্তর গুজরাটে আহমেদাবাদ, নদিয়াদ, বরোদা এবং ভারুচ জেলায় এদের বেশি দেখা যায়। বেশিরভাগ চিপ্পি গুজরাটি ভাষায়ও কথা বলে। তারা খত্রী সম্প্রদায়ের গোষ্ঠী থেকে ধর্মান্তরিত হয়েছে। চিপ্পি বা ছিপা সম্প্রদায় কয়েকটি গোষ্ঠীতে বিভক্ত, যারা আটক নামে পরিচিত। এদের মধ্যে প্রধান হল রাও, টাক, ভাটি, দোরা, চৌহান এবং মোলানি। এই গোষ্ঠীর প্রত্যেকেই সমান মর্যাদার অধিকারী এবং তাদের মধ্যে আন্তঃবিবাহও প্রচলিত। কিন্তু সম্প্রদায়ের কোনরকম তুতো ভাই ভগিনী সম্পর্কীয়দের মধ্যে বিবাহ এরা পছন্দ করেনা। এই সম্প্রদায়ের লোকেরা এখনও প্রধানত কাপড় রং করা এবং ছাপানোর ঐতিহ্যগত পেশার সাথে জড়িত। সম্প্রদায়ের অনেকেই অন্য ব্যবসা শুরু করেছে। তারা স্থানীয় বস্ত্র কারখানায় চাকরি করছে। ভারতের হরিয়ানা, দিল্লি, রাজস্থান, মধ্যপ্রদেশ, উত্তর প্রদেশ রাজ্যে এই সম্প্রদায়টিকে একটি ওবিসি জাতি হিসাবে শ্রেণীবদ্ধ করা হয়েছে। ছিপা সম্প্রদায় পাকিস্তানের করাচি, সিন্ধু বসতি স্থাপন করেছে। K.S. Singh (১৯৯৬)। People of India: Delhi। পৃষ্ঠা 138। আইএসবিএন 9788173040962।  People of India Gujarat Volume XXI Part Three edited by R.B Lal, P.B.S.V Padmanabham, G Krishnan & M Azeez Mohideen pages 1181-1184 Haryana OBC list Delhi OBC list Rajasthan OBC list Madhya Pradesh Obc list UP OBC list
সুভদ্রা প্রধান

সুভদ্রা প্রধান (জন্ম ৫ই জুন ১৯৮৬) হলেন একজন ভারতীয় ফিল্ড হকি খেলোয়াড়। তিনি ভারতের ওড়িশা রাজ্যের সুন্দরগড়ের সৌনামারায় জন্ম গ্রহণ করেন। সুভদ্রা প্রধান ১৯৮৬ সালের ৫ই জুন ওড়িশার একটি ছোট শহর সৌনামারায় একটি আদিবাসী পরিবারে জন্মগ্রহণ করেছিলেন। তিনি বিরসা মুন্ডা স্কুলে এবং পাতিয়ালার খালসা কলেজে প্রাক-বিশ্ববিদ্যালয় শিক্ষা লাভ করেন। তিনি তাঁর প্রাথমিক দিনগুলিতে রাউরকেলার পানপোশ হকি হোস্টেলে শিক্ষকতা করতেন এবং ১৯৯৭ সালে হকিতে তাঁর খেলোয়াড় জীবন শুরু করেন। সুভদ্রা প্রধানকে ২০০০ সালে ভারতের জুনিয়র দলে অন্তর্ভুক্ত করা হয়েছিল এবং ২০০৪ সালের অক্টোবর / নভেম্বরে তিনি জুনিয়র দলকে জুনিয়র এশিয়া কাপে নেতৃত্ব দিয়েছিলেন, তাঁর নেতৃত্বে ভারতের জুনিয়র দল তৃতীয় স্থান অর্জন করেছিল। তিনি ২০০৩ সালে সিনিয়র দলে আত্মপ্রকাশ করেন। ২০০৪ সালে এশিয়া কাপে স্বর্ণপদক এবং ২০০৬ কমনওয়েলথ গেমসে রৌপ্য পদক জিতেছিল যে ভারতীয় দল, সুভদ্রা সেই সিনিয়র দলের একজন সদস্য ছিলেন। ২০০৭ সালে, সুভদ্রা একটি ইউরোপীয় ক্লাবের হয়ে খেলেন, তিনি এবং জসজিত কৌর হলে প্রথম ভারতীয় মহিলা যাঁরা এই কৃতিত্ব অর্জন করেছিলেন। তাঁরা ২০০৭ সালে ডাচ ক্লাব এইচসি ডেন বোশের হয়ে খেলেছিলেন। তিনি ২০০৯ সালের এশিয়া কাপে 'প্লেয়ার অফ দ্য টুর্নামেন্ট' হিসেবে নির্বাচিত হন। এই টুর্নামেন্টে ভারত দ্বিতীয় হয়েছিল। সুভদ্রা প্রধান ২০০৯ সালের এপ্রিল মাসে প্রদীপ নায়েককে বিয়ে করেন। সুভদ্রা দক্ষিণ পূর্ব রেলওয়েতে কর্মরত এবং বর্তমানে রাঁচিতে অবস্থান করছেন। ২০০৬ সালে, ভারতীয় হকিতে তাঁর অবদানের জন্য তাঁকে একলব্য পুরস্কারে ভূষিত করা হয়েছিল। "Profile of Subhadra Pradhan, Indian Hockey Player in CWG 2010"। Delhispider। ৩১ আগস্ট ২০১০। সংগ্রহের তারিখ ১৯ জুলাই ২০১৩।  "Subhadra Pradhan - Indian Hockey Team"। Stick2hockey। ১৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৩।  "সংরক্ষণাগারভুক্ত অনুলিপি"। Outlookindia। ১৮ এপ্রিল ২০০৯। ১৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৩।  "Woman Hockey Star Subhadra Pradhan marries"। Stick2hockey.com। ১৯ এপ্রিল ২০০৯। ১৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৩।  "First women to play as professionals"। Limca Book of Records। সংগ্রহের তারিখ ১৯ জুলাই ২০১৩।  "Jasjeet, Subhadra to play for Dutch club"। The Hindu। ২৫ আগস্ট ২০০৭। ৬ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৩।  "China wins Women's Asia Cup"। International Hockey Federation। ৯ নভেম্বর ২০০৯। সংগ্রহের তারিখ ১৯ জুলাই ২০১৩।  "Hockey heroines return to rousing welcome"। The Telegraph। ১১ নভেম্বর ২০০৯। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৩।  "Woman Hockey star Subhadra to receive Ekalabya Award"। Oneindia। ১৬ মার্চ ২০০৬। সংগ্রহের তারিখ ১৯ জুলাই ২০১৩।  ভারতীয়হকিতে প্রোফাইল টেমপ্লেট:ভারত এফএইচডব্লিউ স্কোয়াড ২০০৪ এশিয়া কাপটেমপ্লেট:ভারত এফএইচডব্লিউ স্কোয়াড ২০০৬ এশিয়ান গেমসটেমপ্লেট:ভারত এফএইচডব্লিউ স্কোয়াড ২০০৬ কমনওয়েলথ গেমসটেমপ্লেট:ভারত এফএইচডব্লিউ স্কোয়াড ২০০৯ এশিয়া কাপ